રવિવારની રાત્રે ગેટ નંબર ૭ના નીચે માત્ર ૮ ઇંચ જેટલી જગ્યામાંથી અંદર પ્રવેશ્યો હતો. આ પછી સ્વર્ણિમ સંકુલ-૧ એટલે કે, મુખ્યમંત્રી અને કેબીનેટ મંત્રીઓની ઓફીસ પાસેથી આ દીપડો ગેટ નંબર ૨ પાસેથી છ-માર્ગ પાસે પુનીત વનમાં પહોંચી ગયો હતો. જ્યાં જુનાગઢ વન વિભાગના નિષ્ણાતોની ટીમે દીપડાને એક ગરનાળામાં ફસાવી બેભાન કરી દીધો હતો. ત્યારબાદ તેને ઇન્દ્રોડા પાર્ક લઇ જવાયો હતો. આ દીપડો દરવાજા નીચેથી ઘુસી આવતા સુરક્ષા અંગે સચિવાલયની સલામતી શાખાએ કહ્યું છે કે, માર્ગ અને મકાન વિભાગને દરેક ગેટના નીચે પ્રોટકશન રોડ નાખવા રજૂઆત કરવામાં આવી છે. પરંતુ માર્ગ-મકાન વિભાગના સચિવ એસ. એસ. વસાવાનું કહેવું છે કે, સલામતી શાખાની આવી કોઈ રજૂઆત અમને મળી નથી.